​119 निर्वाचन कर्मियों के खिलाफ होगी एफआईआर :- आकाशदीप — लखीमपुरलाइव.com
लखीमपुर खीरी / विधानसभा सामान्य निर्वाचन 2017 के अर्न्तगत राजापुर मण्डी में 27 जनवरी से 29 जनवरी के मध्य प्रथम चरण के तीन दिवसीय होने वाले पीठासीन और मतदान अधिकारियों के प्रशिक्षण में गैर हाजिर रहने वाले 119 कर्मचारियों पर जिला प्रशासन के अपना रूख बेहद कड़ा कर लिया है। जिला निर्वाचन अधिकारी आकाशदीप ने सीडीओं अमित सिंह बसंल को संबंधित कर्मचारियों के विरूद्ध एफआईआर दर्ज कराने के आदेश दे दिए है। जिला निर्वाचन अधिकारी आकाशदीप ने कहा कि निर्वाचन ड्यूटी से आनाकानी करते हुए किसी कर्मचारी से बीमारी अथवा अन्य कोई बहानेबाजी की तो उसकी मेडिकल बोर्ड से जांच करायी जाएगी और ड्यूटी योग्य पाये जाने पर संबंधित कर्मचारियों को सरकारी सेवा से मुक्त करने के लिए उनके विभागाध्यक्ष को पत्र जारी कर दिया जायेगा। डीएम ने कहा कि परिवार में शादी के कारण देकर ड्यूटी कटवाने वालों की पड़ताल कराकर ड्यूटी काटी जायेगी। डीएम ने डीआईओ एनआईसी ब्रजेश कुमार को निर्देश दिया कि अत्यधिक बीमार, लम्बे समय से बीमारी के कारण अवकाश पर चल रहे कर्मियों, दिव्यांग और ऐसे कर्मचारी जो ड्यूटी कर पाने में वास्तव में असमर्थ है ड्यूटी केवल उन्ही की कटेगी। सीडीओं अमित सिंह बसंल ने बताया कि प्रशिक्षण में गैर हाजिर रहे कर्मचारियों के विरूद्ध नोटिस जारी कर दी गयी। लोक प्रतिनिधित्व अधिनियम की सुसंगत धाराओं मे रिपोर्ट दर्ज करायी जायेगी।
ब्रहम ऋषि नागर,लखनऊ / हेलो मैं मुख्यमंत्री का सचिव संभू यादव बोल रहा हूं। एसपी खीरी को फोन करके कहो मुझसे तुरंत इसी नम्बर पर बात करें। जैसे ही यह बात आईजी जकी अहमद के कार्यालय के पीएनटी फोन पर फोन अटेंडेंट ने सुनी तो…